คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์

คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์ เป็นคณะวิชาที่ได้รับการจัดตั้ง ณ วิทยาเขตกำแพงแสน เป็นหน่วยงานในสังกัดมหาวิทยาลัยเกษตรศาสตร์ วิทยาเขตกำแพงแสน เปิดสอนหลักสูตรวิทยาศาสตรบัณฑิต วิทยาศาสตรมหาบัณฑิต และปรัชญาดุษฎีบัณฑิต โดยได้รับอนุมัติจากทบวงมหาวิทยาลัย เมื่อวันที่ 1 กรกฎาคม พ.ศ. 2537  และเปิดรับนิสิตเข้าศึกษาในภาคต้น ปีการศึกษา 2537 เป็นรุ่นแรก ปี พ.ศ. 2548 ได้รับจัดตั้งเป็นคณะวิชาในชื่อ "คณะวิทยาศาสตร์การกีฬา" ปี พ.ศ. 2567 สภามหาวิทยาลัยฯ ได้อนุมัติให้เปลี่ยนชื่อเป็น "คณะวิทยาศาสตร์การกีฬาและสุขภาพ"

**ประวัติ**
2535 - 2547 ภาควิชาวิทยาศาสตร์การกีฬา คณะศึกษาศาสตร์ บางเขน
ในปี พ.ศ. 2535 ได้มีการจัดตั้ง ″ภาควิชาวิทยาศาสตร์การกีฬา″ ขึ้นเป็นแห่งแรกในประเทศไทยที่มหาวิทยาลัยเกษตรศาสตร์ สังกัดคณะศึกษาศาสตร์ บางเขน ตามการอนุมัติจากทบวงมหาวิทยาลัย ซึ่งประกาศในราชกิจจานุเบกษา เล่มที่ 109 ตอนที่ 120 วันที่ 18 ธันวาคม พ.ศ. 2535 มุ่งเน้นการจัดการศึกษาด้านวิทยาศาสตร์การกีฬา ในระดับมหาบัณฑิต ขณะเดียวกันในช่วงปี พ.ศ. 2545 - พ.ศ. 2546 ได้เปิดรับนิสิตระดับปริญญาตรี ณ วิทยาเขตสุพรรณบุรี โดยใช้สถานที่ ณ วิทยาลัยพลศึกษาจังหวัดสุพรรณบุรี ต่อมาได้ย้ายนิสิตจากวิทยาเขตสุพรรณบุรีมาสังกัดคณะศึกษาศาสตร์ กำแพงแสน (คณะศึกษาศาสตร์และพัฒนศาสตร์) และต่อมาในปี พ.ศ. 2547 ภาควิชาวิทยาศาสตร์การกีฬาได้ดำเนินการโครงการขอจัดตั้งคณะวิทยาศาสตร์การกีฬาขึ้นเป็นคณะใหม่ของมหาวิทยาลัยเกษตรศาสตร์ 
2548 - 2567 คณะวิทยาศาสตร์การกีฬา มหาวิทยาลัยเกษตรศาสตร์
ด้วยการผลักดันของอธิการบดีในสมัยนั้น และ รศ.ดร.สุพิตร สมาหิโต ทำให้ในปี พ.ศ. 2548 ได้มีมติจากที่ประชุมสภามหาวิทยาลัยเกษตรศาสตร์ ในการประชุมครั้งที่ 3/2548 วันที่ 21 มีนาคม พ.ศ. 2548 ให้ยกฐานะ ″ภาควิชาวิทยาศาสตร์การกีฬา″ ขึ้นเป็น ″คณะวิทยาศาสตร์การกีฬา″ สังกัดวิทยาเขตกำแพงแสน ประกาศสภามหาวิทยาลัยเกษตรศาสตร์ ลงวันที่ 24 มีนาคม พ.ศ. 2548 และต่อมาในปี พ.ศ. 2550 คณะวิทยาศาสตร์การกีฬาได้ทำการเปิดรับนิสิตระดับปริญญาตรีในนามของคณะวิทยาศาสตร์การกีฬาเป็นรุ่นแรก โดยจัดการเรียนการสอน ณ วิทยาเขตกำแพงแสน อำเภอกำแพงแสน จังหวัดนครปฐม
2567 - ปัจจุบัน คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์
ปี พ.ศ. 2567 สภามหาวิทยาลัยเกษตรศาสตร์ ในคราวที่ประชุมครั้งที่ 5/2567 เมื่อวันที่ 29 เมษายน พ.ศ. 2567 ไดัมีมติให้เปลี่ยนชื่อคณะ เป็น “คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์” ทั้งนี้ มหาวิทยาลัยเกษตรศาตร์ได้ออกประกาศมหาวิทยาลัยเกษตรศาสตร์ เรื่อง การแบ่งหน่วยงานภายในคณะวิทยาศาสตร์การกีฬาและสุขภาพ โดยมีผลตั่งแต่วันที่ 15 พฤษภาคม 2567 เป็นต้นไป และเว็บไซต์ราชกิจจานุเบกษาได้เผยแพร่ประกาศมหาวิทยาลัยเกษตรศาสตร์ เรื่อง จัดตั้งส่วนงานของมหาวิทยาลัยเกษตรศาสตร์ (ฉบับที่ 9)  

**หน่วยงาน**
ภาควิชา สำนัก สถาบัน และศูนย์ ภายในคณะวิทยาศาสตร์การกีฬา

**หลักสูตร**

**ทำเนียบคณบดี**
คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์ หรือคณะวิทยาศาสตร์การกีฬา มหาวิทยาลัยเกษตรศาสตร์มีคณบดีมาแล้ว 5 ท่าน ดังรายนามต่อไปนี้
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

**อันดับและมาตรฐาน**
ผลการจัดอันดับแยกตามสาขา The THE World University Ranking by Subject 2019 พบว่าในกลุ่ม Life Sciences สาขา Sport Science ที่เป็นสาขาของ คณะวิทยาศาสตร์การกีฬา มหาวิทยาลัยเกษตรศาสตร์ ได้รับการจัดอันดับในอันดับที่ 501-600 ของโลก  

**บุคคลที่มีชื่อเสียง**
คณะวิทยาศาสตร์การกีฬาและสุขภาพ มหาวิทยาลัยเกษตรศาสตร์ มีบุคลากรและนิสิตเก่าที่สร้างคุณประโยชน์และสร้างชื่อเสียงด้านการกีฬาให้กับประเทศ สามารถดูรายนามนิสิตเก่าและบุคลากรที่มีชื่อเสียงได้ที่รายนามบุคคลจากมหาวิทยาลัยเกษตรศาสตร์- ดร. ก้องศักด ยอดมณี - (นิสิตเก่า) ผู้ว่าการกีฬาแห่งประเทศไทย- ดร.ชเว ย็อง-ซ็อก (Dr.Choi Young Seuk) หรือ โค้ชเช - (บุคคลากร) ผู้ฝึกสอนนักกีฬาเทควันโดทีมชาติไทย /อาจารย์ประจำคณะวิทยาศาสตร์การกีฬา มหาวิทยาลัยเกษตรศาสตร์ฯ- สมบัติ บัญชาเมฆ หรือ บัวขาว ป.ประมุข - (บุคคลากร) นักมวยแชมป์ไทยไฟต์ชาวไทย /อาจารย์พิเศษคณะวิทยาศาสตร์การกีฬา มหาวิทยาลัยเกษตรศาสตร์ฯ /ผู้รับพระราชาทานปริญญาบัตรวิทยาศาสตร์มหาบัณฑิตกิตติมศักดิ์ สาขาวิทยาศาสตร์การกีฬา มหาวิทยาลัยเกษตรศาสตร์- หนึ่งฤทัย สระทองเวียน - (นิสิตเก่า) หัวหน้าผู้ฝึกสอนฟุตบอลหญิงทีมชาติไทย /ผู้ฝึกสอนฟุตบอลหญิงทีมชาติไทยและฟุตบอลในประเทศไทย ที่เป็นผู้หญิงคนแรก - ตระการ พันธุมเลิศรุจี - (นิสิตเก่า) ดารานักแสดง /นายแบบ /พิธีกร- ธัญญา โพธิ์วิจิตร หรือ เป็ด เชิญยิ้ม - (นิสิตเก่า) ดารานักแสดงตลก

**อ้างอิง**

**แหล่งข้อมูลอื่น**
  คณะวิทยาศาสตร์การกีฬา มหาวิทยาลัยเกษตรศาสตร์ date=2007-11-14 
หมวดหมู่:หน่วยงานในมหาวิทยาลัยเกษตรศาสตร์
หมวดหมู่:คณะวิทยาศาสตร์การกีฬาในประเทศไทย
หมวดหมู่:สิ่งก่อสร้างในอำเภอกำแพงแสน